|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **PROGRAMA**  **o izmjeni Programa javnih potreba u sportu Grada Koprivnice za 2018. godinu** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Donošenje Programa javnih potreba u sportu (u daljnjem tekstu: „Program“) propisano je Zakonom o sportu. Programom se utvrđuju aktivnosti, poslovi i djelatnosti od značaja za Grad Koprivnicu.  Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti od značaja za jedinicu samouprave. Radi ostvarivanja zajedničkih interesa u sportu, na području jedinica lokalne i područne (regionalne) samouprave osnovane su sportske zajednice. U Gradu Koprivnici djeluje Zajednica športskih udruga Grada Koprivnice, čije je ustrojstvo i djelokrug rada uređeno Statutom. Svojim djelovanjem Zajednica pridonosi razvoju i promicanju sporta na području grada Koprivnice, poticanju vrhunskog sporta i stvaranju uvjeta za postizanje vrhunskih sportskih rezultata, a poglavito razvoju sportskih aktivnosti djece i mladeži, studenata i osoba s invaliditetom te sportsko rekreacijskih aktivnosti građana, promicanju odgojnih funkcija sporta, fair playa, razumijevanja, tolerancije i odgovornosti kroz bavljenje sportom, širenju olimpijske ideje i jačanju olimpijskog pokreta.  Zajednica športskih udruga Grada Koprivnice kao zajednica sportskih klubova dostavila je Prijedlog o izmjenama programa javnih potreba u sportu Grada Koprivnice, te ga preko Upravnog odjela za društvenu djelatnost upućuje Gradskom vijeću na usvajanje. Ovom prijedlogom Zajednica športskih udruga Grada Koprivnice izvršila je preraspodjelu sredstava uskladivši je sa odlukama donesenim u 2018. godini i utvrđenim kriterijima i pravilnicima Zajednice. | |
| Mjesec stvaranja dokumenta | Lipanj 2018. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je 15 dana te je bilo otvoreno od 19.06. do 04.07. 2018. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  5.srpnja 2018. |